ΓΡΑΠΤΗ ΕΡΩΤΗΣΗ P-0667/00

υποβολή: Christoph Konrad (PPE-DE) προς την Επιτροπή

(29 Φεβρουαρίου 2000)

Θέμα: Πριμοδοτήσεις για την προσωρινή παύση καλλιέργειας γαιών για τις επιχειρήσεις RWE και Rheinbraun (Γερμανία)

1. Αληθεύει ότι οι γερμανικές επιχειρήσεις RWE και Rheinbraun έχουν λάβει πριμοδοτήσεις της ΕΕ για εκτάσεις που χρησιμοποιούνται για εξόρυξη λιγνίτη;

2. Εάν τούτο συμβαίνει, σύμφωνα με ποιά νομική βάση, για ποιά χρονική περίοδο και σε ποιό ύψος ανέρχονται οι πριμοδοτήσεις που έχουν καταβληθεί;

3. Εάν τούτο συμβαίνει, πρόκειται για μία ενιαία πριμοδότηση ή για συνεχιζόμενες πληρωμές;

Απάντηση του κ. Fischler εξ ονόματος της Επιτροπής

(27 Μαρτίου 2000)

1. Όσον αφορά τις πληρωμές τις οποίες ανέφερε το Αξιότιμο Μέλος του Κοινοβουλίου, η Επιτροπή δεν έχει στην κατοχή της στοιχεία που θα της επέτρεπαν να επιβεβαιώσει ότι τέτοιου είδους εμβάσματα πραγματοποιήθηκαν ή πραγματοποιούνταιπέρ των επιχειρήσεων RWE και Rheinbraun.

Η χορήγηση πληρωμών για την προσωρινή παύση της καλλιέργειας γαιών οι οποίες χρησιμοποιούνται σήμερα ωςπαίθρια ορυχεία θα αποτελούσε παράβαση της ισχύουσας κοινοτικής νομοθεσίας. Ο κανονισμός (ΕΟΚ) αριθ. 1765/92 του Συμβουλίου για τη θέσπιση καθεστώτος στήριξης των παραγωγών ορισμένων αροτραίων καλλιεργειών(1) και ο κανονισμός (ΕΚ) αριθ. 762/94 της Επιτροπής σχετικά με τις λεπτομέρειες εφαρμογής του(2) ορίζουν τους όρους που εφαρμόζονται στην προσωρινή παύση καλλιέργειας των γαιών. Η παράγραφος 2 του άρθρου 3 του δεύτερου κανονισμού, ιδίως, αναφέρει με σαφήνεια ότι οι παυθείσες από την καλλιέργεια εκτάσεις πρέπει να αποτελέσουν αντικείμενο συντήρησης που διασφαλίζει την διατήρησή τους σε καλές αγρονομικές συνθήκες. Επιπλέον, δεν πρέπει να χρησιμοποιούνται για κερδοσκοπική χρήση η οποία θα ήταν ασυμβίβαστη με μια αροτραία καλλιέργεια. Η χρησιμοποίηση ενός εδάφους για την εξόρυξη λιγνίτου θα επέφερε εκ των πραγμάτων την εξαφάνιση του εν λόγω εδάφους και κατά συνέπεια θα ήταν προφανώς ασυμβίβαστη με τους αναφερθέντες όρους.

Δεδομένων αυτών των κανονιστικών διατάξεων, οι γερμανικές αρχές δεν θα έχουν δικαίωμα να χορηγήσουν ενισχύσεις για την παύση της καλλιέργειας αυτού του τύπου γαιών. Εναπόκειται στις αρχές των κρατών μελών να επαληθεύσουν ότι οι αιτήσεις χορήγησης πληρωμών για την παύση καλλιέργειας των γαιών πληρούν σωστά τους προβλεπόμενους όρους από την κοινοτική νομοθεσία. Όπως συμβαίνει και στα άλλα κράτη μέλη και, σύμφωνα, με τους κανονισμούς που θεσπίζουν ένα ολοκληρωμένο σύστημα ελέγχου και διαχείρισης (κανονισμός (ΕΟΚ) αριθ. 3508/92 του Συμβουλίου(3) και κανονισμός (ΕΟΚ) αριθ. 3887/92 της Επιτροπής(4), η Γερμανία

(στην προκειμένη περίπτωση η Βόρειος Ρηνανία-Βεστφαλία) είναιποχρεωμένη ναποβάλει σε διοικητικό έλεγχο το σύνολο των αιτήσεων ενισχύσεων «εκτάσεις». Επιπλέον, τουλάχιστον 5 % των αιτήσεων πρέπει να αποτελέσουν αντικείμενο επιτόπιου ελέγχου. Οι αιτήσεις για τις οποίες επιβάλλεται επιτόπιος έλεγχος πρέπει να επιλέγονται από τις αρμόδιες αρχές με βάση μια ανάλυση των κινδύνων και συναρτήσει του αντιπροσωπευτικού χαρακτήρα των.

Η Επιτροπή ζήτησε από τις γερμανικές αρχές να μελετήσουν περισσότερο το θέμα αυτό και να της κοινοποιήσουν τα συμπεράσματά των. Η Επιτροπή θα ενημερώσει στη συνέχεια το Κοινοβούλιο.

2.-3. Θα πρέπει να περιμένουμε την απάντηση των γερμανικών αρχών στο θέμα αυτό.

(1) ΕΕ L 181 της 1.7.1992.

(2) ΕΕ L 90 της 7.4.1994.

(3) ΕΕ L 355 της 5.12.1992.

(4) ΕΕ L 391 της 31.12.1992.